ai4bharat/Pralekha huggingface dataset:
وزارت خزانہ
براہ راست ٹیکسوں اور کسٹم کے مرکزی بورڈ  نے کووڈ-19 کی صورتحال میں جی ایس ٹی ٹیکس دہندگان کی مدد کرنے کا تہیہ کیا ہو ا ہے
نئی دہلی،17,- اپریل 2020/ براہ راست ٹیکسوں اور کسٹم کے مرکزی بورڈ  نے کہا ہے کہ وہ کووڈ-19 کی موجودہ صورتحال میں جی ایس ٹی ٹیکس دہندگان کی مدد کرنے کے سلسلہ میں پوری طرح پر عزم ہے۔
30 مارچ 2020 سے سی بی آئی سی نے5575 کروڑ روپے کی مالیت کے 12923 مالیت کی رفنڈ درخواستوں پر عمل پورا کیا ہے ۔اس سے صرف پچھلے ہفتے 3854 کروڑ روپے کی مالیت کے 7873 دعووں کا کام مکمل کیا تھا۔
سی بی آئی سی نے کہا ہے کہ اس نے اپنے سرکلر نمبر 133 مورخہ 31 مارچ 2020 کو جی ایس ٹی ریٹرن فائل کرنے والوں کی مدد کے لئے ایک تجارتی اور کاروبار دوست کوشش کی تھی۔ اس کا مقصد یہ تھا کہ جی ایس ٹی ریٹرن فائل کرنے والے آئی ٹی سی رفنڈ جلد داخل کرسکیں اور بات کا مقصد یہ بھی تھا کہ متعلقہ معلومات کی غیر موجودگی میں غلط آئی ٹی سی دعووں کو پورا نہ کیا جاسکے۔ اس معلومات کو سوشل میڈیا اور میڈیا کے بعض طبقوں میں غلط سمجھا جارہا ہے جس سے کووڈ-19 کے حالات میں ٹیکس ادا کرنے والوں کو مشکلات پیش آرہی ہیں۔
سی بی آئی سی نے کہا ہے کہ یہ قدم جی ایس ٹی کونسل کی منظوری سے اس کی 39ویں میٹنگ میں کئے گئے فیصلے کے مطابق ہے جو 14 مارچ 2020 کو منعقد ہوئی تھی۔ اس کا مقصد یہ ہے کہ ٹیکس دہندگان کو آئی ٹی سی ریفنڈ کے معاملے میں تاخیر کو کم کیا جائے اور اس بات کو بھی یقینی بنایا جائے کہ جعلی آئی ٹی سی دعووں کو پروسیس نہ کیا جائے۔ ٹیکس دہندگان سمیت مختلف ساجھے داروںکی طر ف سے اس سلسلہ میں جی ایس ٹی سی کے علم میں شکایت لائی گئی تھی۔ نوٹس کیا گیا کہ بہت سا وقت اس تصدیق میں لگ جاتا ہے کہ آیا خدمات اور /یا رفنڈ کے دعووں کے سلسلہ میں بعض زمروں کی بڑی مشینوں وغیرہ پر کریڈٹ سے فائدہ اٹھایا جاچکا ہےیا نہیں۔
سی بی آئی سی نےکہا ہے کہ تاجروں کی طرف سے دعووں کی پروسیسنگ کے وقت اس طرح کی معلومات پیش کرنے سے دشواریوں پر توجہ دینے سے اور ان کی پابندی پر آنے والی اضافہ شدہ لاگت کو کم کرنے کے لئے جی ایس ٹی کونسل کی میٹنگ میں فیصلہ کیا گیا تھا کہ کلاسی فیکشن کوڈ کے اعلان کو درخواست ہی کا ایک حصہ بنادیا جائے۔ جی ایس ٹی کونسل نے اسی میٹنگ میں یہ فیصلہ بھی کیا تھا کئی مالی برسوں کے ٹیکس کی مدتوں کو ایک ساتھ ملانے کی اجازت دی جائے تاکہ برآمد کار ریفنڈ کے دعوے آسانی کے ساتھ پورے کرسکیں۔ اس کا اطلاق ان درخواستوں پر ہوگا جو 31 مارچ 2020 کے بعد داخل کی گئی ہیں۔ یہ بات بھی نوٹ کرنے کی ہے اس طرح کی تمام درخواستیں دینے کی تاریخ جو 20 مارچ 2020 اور 29 جون 2020 کے درمیان آتی ہے ، اسے بڑھاکر 30 جون 2020 کردیا گیا ہے۔
سی بی آئی سی نے وضاحت کی ہے کہ سرکلر نمبر 133  ایچ ایس این /ایس اے سی کوڈ رفنڈ کی درخواست دینے کے ساتھ قائم کی گئی ضرورت کے سلسلہ میں ہے۔جی ایس ٹی قانون خدمات اور /یا بڑی بعض زمروں کی بڑی مشینوں کی صورت میں فائدہ اٹھائے گئے کریڈٹ کے ریفنڈ کی اجازت نہیں دیتا ۔ مثال کے طور پر بڑی مشینوں کا آئی ٹی سی ریفنڈ برآمدات اور دیگر صفر درجہ والی سپلائیوں کی وجہ سے آئی ٹی سی کے رفنڈ کی اجازت میں شامل نہیں ہے۔ اس کے علاوہ آئی ٹی سی جو خدمات اور بڑی مشینوں پر حاصل کرلیا گیا ہو، اسے انورٹیڈ اسٹرکچر رفنڈ زمرے میں واپس کرنے کی اجازت نہیں ہے۔
م ن۔ ج۔ ج
Uno-1816
(Visitor Counter : 168
پیٹرولیم اور قدرتی گیس کی وزارت
پی این جی او رسی این جی کی درآمد اور اندرون ملک پیداوار
نئی دہلی،16ستمبر 2020/پیٹرولیم پلاننگ اینڈ اینالیسس سیل ، کےذریعہ فراہم کردہ معلومات کےمطابق ، تقریباً 9228 ایم ایم ایس سی ایم قدرتی گیس مقامی طور پر تیار کی گئی ہے اور اپریل سے جولائی ، 2020 کے دوران ملک میں تقریباً 9966 ایم ایم ایس سی ایم ، ایل این جی درآمد کی گئی ہے۔ یہ گیس پائپ قدرتی گیس  اور کمپریسڈ قدرتی گیس  کی مانگ کو بھی پورا کرتی ہے۔
آئی او سی ایل 1517 کلو میٹر طویل پیرا ڈپ –ہلدیہ، بیرونی آئل 30صلاحیت میں اضافہ پائپ لائن پروجیکٹ پر عمل پیرا ہے۔ آئی او سی ایل نے بتایا ہے کہ 31 اگست 2020 تک 43.4 فی صد فزیکل  پیش رفت ہوئی ہے۔
مزید برآں، گیل نے اترپردیش ، بہار ، جھارکھنڈ، مغربی بنگال کی ریاستوں کو جوڑنے کے لئے بارونی –گوہاٹی پائپ لائن کی توسیع اور بھامرا-ہلدیہ  کےلئے اس پر لائن کی توسیع کے ساتھ جگدیش پور -ہلدیہ-بوکارا – دھامرا پائپ لائن پر عمل پیرا ہے۔ گیل نے بتایا ہے کہ پائپ لائن کے تقریباً2655 کلو میٹر میں سے سے اب تک تقریباً 1401 کلو میٹر کم کیا ہے۔
اندردھنش گیس گرڈ لمیٹیڈ کی موجودہ ترقی کے سلسلہ میں یہ پیش کیا گیا ہےکہ حکومت ہند نے منصوبہ کی لاگت کے 60 فی صد یعنی لائبلٹی گیپ فنڈنگ  کو منظوری دے دی ہے جس کے تحت 5559 کروڑ روپے 8 جنوری 2020 کو مختص کئےگئے۔ میسرس نکان پروجیکٹ منجمنٹ کنسلٹنٹ  کی حیثیت سے شامل ہیں۔ پی اینڈ ایم پی ایکٹ 1962 کے تحت آسام ، میگھالیہ، تریپورہ، ناگالینڈ ، اروناچل پردیش، میزورم اور منی پور کے لئے اراضی کے حصول کے لئے مجاز اتھارٹیز کو مقرر کیاگیا ہے۔ آسام اور تریپورہ میں پی ایم پی ایکٹ1962 کے سیکشن 3 کے تحت نوٹی فکیشن کی اشاعت مکمل ہوچکی ہے۔ پروجیکٹ سے پہلے دیگر سرگرمیاں جاری ہیں۔
یہ معلومات پیٹرولیم اور قدرتی گیس کےمرکزی وزیر جناب دھرمیندر پردھان نے آج راجیہ سبھا میں ایک سوال کے تحریری جواب میں دی۔
م ن۔ ش ت ۔ ج
Uno-5499
(Visitor Counter : 50
بھارت کا مسابقتی کمیشن
سی سی آئی نے سومی تومو متسوئی فائنینشل گروپ، اِنکارپوریٹڈ کے ذریعہ فلرٹون انڈیا کریڈٹ کمپنی میں شیئرس کی خریداری کے لئے منظوری دی
بھارت کے مسابقتی کمیشن  نے مسابقتی ایکٹ 2002 کے سیکشن 31 کے تحت، سومی تومو متسوئی فائنینشل گروپ، انک  کے ذریعہ فلرٹون انڈیا کریڈٹ کمپنی لمیٹڈ میں شیئرس کی خریداری کے لئے منظوری دے دی ہے۔
مجوزہ مجموعہ خریدار کے ذریعہ ٹارگیٹ ایکویٹی شیئر کیپٹل کی خریداری سے متعلق ہے۔ یہ خریداری نوعیت اور مسابقتی ایکٹ، 2002 کے سیکشن 5 کے تحت آتی ہے۔
خریداری
ایس ایم ایف جی، سومی تومو متسوئی بینکنگ کارپوریشن  اور اس کی دیگر گروپ کمپنیوں کی ہولڈنگ کمپنی ہے۔کاروباری بینکنگ کے علاوہ، ایس ایم بی سی گروپ لیزنگ فائنینس، پروجیکٹ فائنینس، رئیل اسٹیٹ فائنینسنگ، تمسکات اور مآخذ ، بحری مالیت، صارف مالیت، کریڈٹ کارڈ، تجارتی مالیت، نقدی کی انتظام کاری، وغیرہ سمیت مختلف مالی خدمات میں بھی مصروف عمل ہے۔
ہدف
ایف آئی سی سی ریزرو بینک آف انڈیا کے ساتھ غیر بینکنگ مالیاتی کمپنی کے طور پر درج رجسٹر ہے۔ یہ کمپنی خصوصی طور پر قرض فراہمی کے کاموں میں مصروف عمل ہے جو کاروباری گاڑیوں اور دو پہیہ گاڑیوں کے لئے قرض، ملکیت پر قرض، تمسکات پر قرض، نجی قرض، رئیل اسٹیٹ ڈیولپرس کے لئے قرض، کاروبار کے لئے قرض، دیہی یکجہتی گروپ کے لئے قرض فراہم کرتی ہے۔ فلرٹون انڈیا ہوم فائنینس کمپنی لمیٹڈ  ، جو کہ مکمل طور پر ایف آئی سی سی کا ایک ماتحت ادارہ ہے، قومی ہاؤسنگ بینک کے ساتھ ایک غیر ڈیپازٹ ٹیکنگ ہاؤسنگ فائنینس کمپنی  کے طور پر درج رجسٹر ہے۔
سی سی آئی کا تفصیلی آرڈر بعد میں جاری ہوگا۔
صدر جمہوریہ کا سکریٹریٹ
صدر جمہوریہ ہند نے سال 2021 کے لئے پدم ایوارڈز تفویض کئے
صدر جمہوریہ ہند جناب رام ناتھ کووند نے راشٹرپتی بھون میں منعقد شہری تفویض اعزاز کی تقریب۔ 1 میں آج صبح  سال 2021 کے لئے پدم وبھوشن، پدم بھوشن اور پدم شری ایوارڈز تفویض کئے۔ اس موقع پر جو اہم شخصیات موجود تھیں ان میں نائب صدر جمہوریہ ایم وینکیا نائیڈو، وزیراعظم جناب نریندر مودی، مرکزی وزیر داخلہ جناب امت شاہ موجود تھے۔
یہ سال 2021 کے لئے ایوارڈز کا پہلا سیٹ تھا۔ ایوارڈز کا دوسرا سیٹ شہری تفویض اعزاز دوم میں آج شام تفویض کیا جائے گا۔
ایوارڈ پانے والوں کی فہرست دیکھنے کے لئے یہاں کلک کریں:
۔۔۔۔۔۔۔۔۔۔۔
ش ح۔ ح ا۔ن ا۔
U-12663
(Visitor Counter : 157
سٹرک ٹرانسپورٹ اور شاہراہوں کی وزارت
ڈرائیوروں کے لئے تربیتی ادارے
نئی دہلی، 9 دسمبر 2019، سڑک نقل و حمل اور شاہراہوں کے مرکزی وزیر جناب نتن گڈکری نے آج راجیہ سبھا میں ایک سوال کے تحریری جواب میں اطلاع فراہم کی کہ سڑک نقل و حمل اور شاہراہوں کی وزارت نے کمرشیل گاڑیوں کے ڈرائیور کو معیاری تربیت فراہم کرنے، روڈ کی بہتری، ماحولیات کے تحفظ اور سڑکوں پر مجموعی موبیلیٹی کو مزید مستحکم کرنے کے لئے ڈرائیونگ ٹریننگ سینٹر  قائم کرنے کے لئے ایک اسکیم کی شروعات کی ہے۔ ریاستی یا مرکزی حکومت کے تحت رجسٹرڈ کوئی بھی قانونی ادارہ جیسے کہ کوئی بھی ریاستی حکومت کی ملکیت والی کمپنی / گیر سرکاری تنظیم  / ٹرسٹ، امداد باہمی کی سوسائٹی، گاڑیوں کے مینو فیکچرر اور فرم اس اسکیم کے تحت درخواست دینے کے لئے اہل ہیں۔
سڑک نقل و حمل اور شاہراہوں کی وزارت انسٹی ٹیوٹ آف ڈرائیور ٹریننگ اینڈ ریسرچ  اور ریجنل ڈرائیونگ ٹریننگ سنٹر  قائم کرنے کی اسکیموں کو لاگو کررہی ہے۔ اب تک کل 30 آئی ڈی ٹی آر  اور 5 آر ڈی ٹی سی کے قیام کو منظوری دی جاچکی ہے۔
علاوہ ازیں موٹر وہیکل ایکٹ، 1988 کی دفعہ 12 کے تحت ریاستی حکومتوں کے ذریعہ بڑی تعداد میں موٹر ڈرائیونگ اسکولوں کو ٹریننگ فراہم کرنے کے لئے مجاز قرار دیا گیا ہے۔
۔۔۔۔۔۔۔۔۔۔۔
U- 5670
(Visitor Counter : 52
وزارت دفاع
آپریشنل مظاہرہ اور بین الاقوامی سٹی پریڈ
نئی دہلی۔ 28 فروری وشاکھاپٹنم میں آر کے بیچ پر اتوار کی شام کو ہندوستانی بحریہ کے ایک دلکش آپریشنل مظاہرےاور رنگا رنگ بین الاقوامی سٹی پریڈ کا انعقاد کیا گیا۔ جاری کثیرجہتی مشق "ملن 22 "کے حصے کے طور پر منعقد کی گئی اس تقریب میں شہر کے لوگوں کی جانب سے زبردست جوش و خروش دیکھنے میں آیا۔ آندھرا پردیش کے وزیر اعلیٰ جناب وائی ایس جگن موہن ریڈی اس تقریب کے مہمان خصوصی تھے۔
آپریشنل مظاہرے میں ہندوستانی بحریہ کے مختلف آپریشن کی نمائش کی گئی جس میں بحری کمانڈوز کے خصوصی آپریشن اور اسکائی ڈائیونگ، بحری ہیلی کاپٹروں کے ذریعہ راحت آپریشن اور بحریہ کے ہوائی جہاز کے فلائی پاسٹ شامل ہیں۔ اسکائی ڈائیونگ کا مظاہرہ مسحور کن تھا، جہاں چھ غوطہ خور ڈائس کے پاس اترے اور وزیر اعلیٰ کو ایک یادگار پیش کیا۔ وزیر اعلی نے آپریشنل مظاہرے کی تکمیل پر حاضرین سے خطاب کیا اور دورے پر آئےدوست ممالک کے تمام بین الاقوامی شرکاء کا پرتپاک خیرمقدم کیا اور قوم کی بے لوث خدمات پر ہندوستانی بحریہ کی ستائش کی۔
بین الاقوامی سٹی پریڈ میں ہندوستانی بحریہ، کوسٹ گارڈ، دورے پر آئی غیرملکی بحریہ، این سی سی، ایس سی سی، سینک اسکول کوروکونڈا، آندھرا پردیش پولیس محکمہ ، آندھرا پردیش فائر سروس اور سابق فوجیوں کے سمارٹ مارچنگ دستے شامل تھے۔ 'آزادی کا امرت مہوتسو' کے موقع پر آندھرا پردیش محکمہ سیاحت کے ثقافتی گروپوں اورجھانکیوں کے شاندار رقص نے پورے پروگرام میں سامعین کو اپنے سحر میں گرفتار کر لیا ۔ سی کیڈٹ کور کے کیڈٹوں کا شاندار ہارن پائپ ڈانس ، نیوی چلڈرن اسکول کے طلباء کا 'عالمی امن' تھیم پر رقص، انڈین نیول بینڈ کے ذریعہ ٹیٹو کی تقریب اور فنکاروں کے شاندار رقص نے ہندوستان کی ثقافتی جوش و خروش کا مظاہرہ کیا اور سٹی پریڈ میں رنگ بھر دیا۔ تقریب کا اختتام ایک شاندار لیزر شو، آتش بازی اور بحریہ کے جہازوں کے ذریعہ لنگر اندازی کے ساتھ ہوا جس میں آئی این ایس وشاکھاپٹنم بھی شامل تھا ، جسے دن کےآغاز میں وزیر اعلیٰ نے 'سٹی آف ڈسٹنی' کے لیے وقف کیا تھا۔ آپریشنل مظاہرہ اور بین الاقوامی سٹی پریڈ نے مقامی لوگوں کو مسحور کر دیا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-2089
(Visitor Counter : 90
وزارت دفاع
گوا بحری کنکلیو - 2021
‘سمندر سے متعلق سوچ پیدا کرنے کے لئے بھارتی بحریہ کا آوٹ ریچ اقدام’
نئی دہلی:10 نومبر،2021۔گوا میں 7 سے 9 نومبر 2021 تک کامیابی کے ساتھ منعقدہ گوا بحری کنکلیو کے تیسرے ایڈیشن نے بحر ہند خطے کے ساحلی ملکوں یعنی بنگلہ دیش، کوموروس، انڈونیشیا، مڈغاسکر، ملیشیا، مالدیپ، ماریشس، میانمار، سیشلز، سنگاپور، سری لنکا اور تھائی لینڈ کی بحریہ کے سربراہوں/بحری ایجنسیوں کے سربراہان کو اکٹھا کیا۔گوا بحری کنکلیو  21 کا موضوع ‘‘بحری سیکورٹی اور ابھرتے ہوئے غیر روایتی خطرات: بحر ہند خطے کی بحریہ کے فعال کردار کے لئے ایک کیس’’ بحری ڈومین میں ‘روزمرہ کا امن حاصل کرنے’ کی ضرورت کو ذہن میں رکھتے ہوئے اخذ کیا گیا تھا۔
کنکلیو سے خطاب کرتے ہوئے دفاع کے سکریٹری جناب اجے کمار نے بحر ہند خطے میں ہندوستان کی تعمیری شراکت داری میں گوا بحری کنکلیو کی علامت پر روشنی ڈالی اور یہ کہ بحری سیکورٹی اور اقتصادی خوشحالی قدیم زمانے سے ایک دوسرے سے متعلق اور ایک دوسرے پر منحصر ہیں۔ انہوں نے بحری سکیورٹی کے لئے تکثیری تعاون کو فروغ دینے کے لیے تعمیری شراکتوں مثلاً آئی او این ایس، آئی او آر اے، بمسٹیک، کولمبو سیکورٹی کنکلیو وغیرہ کے ذریعے ادا کئے گئے کردار پر بھی زور دیا۔ خارجہ سکریٹری جناب ہرش وردھن شرنگلا نے اپنے کلیدی خطاب کے دوران سمندری نقل و حمل اور لاجسٹکس کو سمندری معیشت کے اہم اجزاء اور بحر ہند خطے کی ساحلوں کے لئے اس کی اہمیت کا اعادہ کیا۔ انہوں نے تعلقات اور طریقہ کار کی تعمیر جو سیکورٹی سے متعلق نتائج کو بہتر بنانے میں معاون ہوں، بحری سیکورٹی ایجنسیوں کے درمیان ادارہ جاتی مکالمے پر زور دیا۔
پینل کے مختلف مباحثوں میں نامور اسکالرز، موضوع کے ماہرین اور تجربہ کار بحریہ کے افسران کی جانب سے بھرپور تعاون کو دیکھا گیا جس میں گوا بحری کنکلیو کے موضوع پر متعلقہ پرمغز، بصیرت افروز اور فکر انگیز خیالات اور ممکنہ حل پیش کئے گئے۔ بحریہ کے سربراہ نے ایک ‘میک ان انڈیا’ ڈیفنس اینڈ شپ یارڈ پویلین کا بھی افتتاح کیا، جس میں ڈی پی ایس یوز/ پرائیویٹ شپ یارڈز یعنی میسرز ایم ڈی ایل،جی ایس ایل، ایل اینڈ ٹی اورچوگلولے گلوبل ،گوا، نے اپنی جہاز سازی کی صلاحیتوں کا مظاہرہ کیا۔ دورہ کرنے والے وفود کو آئی او آر کے لیے آبدوز بچاؤ میکانزم کو فروغ دینے کے لیے ہندوستانی بحریہ کی سمندر کی گہرائی میں ڈوبنے اور ریسکیو ویسل  کی صلاحیتوں کا عملی مظاہرہ بھی فراہم کیا گیا، ساتھ ہی ہندوستان کی دیسی ساختہ جہاز سازی کی نمائش کے لیے آن بورڈ گائیڈڈ میزائل شکن آئی این ایس کوچی کا دورہ بھی کیا گیا۔
اپنے اختتامی کلمات میں بھارتی بحریہ کے سربراہ ایڈمرل کرمبیر سنگھ نے کہا کہ گوا بحری کنکلیو کو بات چیت سے آگے بڑھنا چاہئے اور ٹھوس نتائج پر توجہ دینی چاہئے۔ انھوں نے مستقبل کے ایڈیشنز کے لئے چار رہنما اصول تجویز کئے، مثلاً تکراری اور اضافی فوائد، تکمیلی چیزوں کا استعمال، ہم آہنگی اور فوکسڈ آپریشنز، اور آخر میں موجودہ صلاحیتوں کو ہنرمند بنانا اور بڑھانا۔
کنکلیو میں ‘مشترکہ بحری ترجیحات’ کا اعلان بھی کیا گیا، جس کی نشاندہی اس سال کے شروع میں گوا بحری سمپوزیم 21 کے دوران کی گئی تھی۔
گوا بحری کنکلیو 21 کے اختتام کے ساتھ تمام ملکوں نے ڈیلیوری ایبلز پر مل کر کام کرنے اور مستقبل کے ایڈیشنز میں مزید تعمیری سرگرمیوں کو آگے بڑھانے کی کوشش کرنے پر اتفاق کیا۔
ش ح۔م ع۔ ع ن
U NO: 12717
(Visitor Counter : 102
کامرس اور صنعت کی وزارتہ
اپیڈا نے زرعی مصنوعات کی جانچ کیلئے 186 تجربہ گاہیں قائم کیں
ریاستوں سے زرعی مصنوعات کی برآمدات کے ساتھ تجربہ گاہوں  کی منظوری کا عمل سہل بنایا گیا
نئی دہلی،20 جنوری / ایگریکلچر اینڈ پروسیسڈ فوڈ پروڈکٹس ایکسپورٹ ڈیولپمنٹ اتھارٹی  نے ملک میں موجودہ 51 منظور شدہ تجربہ گاہوں میں 135 مزید تجربہ گاہوں کا اضافہ کردیاہے۔ اس اقدام سے ملک میں 186 تجربہ گاہوں کو اے پی ڈی اے کی منظوری حاصل ہو چکی ہے۔ بر آمدات کرنے والی مہاراشٹر ،گجرات ،آندھراپردیش ، تلنگانہ ، تمل ناڈو اور کرناٹک میں ان تجرہ گاہوں کی تعداد نسبتاً زیادہ ہے جن میں مہاراشٹر میں 35، گجرات میں 23 ، آندھراپردیش و تلنگانہ میں 10 ، تمل ناڈو میں 23 اور کرناٹک میں 17 تجربہ گاہیں  شامل ہیں۔واضح ہو کہ برآمدات کی جانے والی زرعی مصنوعات کی جانچ کی ضرورت اپنے آپ میں انتہائی اہم اہمیت کی حامل ہے۔
اے پی ای ڈی اے نے جانچ تجربہ گاہوں کے نظام میں اضافے کے لئے بعض ایسے پالیسی ساز فیصلے لئے ہیں ۔ جس کا مقصد تجربہ گاہوں کو اے پی ای ڈی اے کی منظوری کے عمل کو سہل بنانا ہے۔ اس سلسلے میں فیصلہ کیا گیا ہے کہ این اے بی ایل سے منظور شدہ لیبوریٹریوں کو اے پی ای ڈی اے کی منظوری دے دی جائے گی اور انہیں اے پی ای ڈی اے کی منظور شدہ تجربہ گاہوں کےنیٹ ورک سے جوڑ دیا جائے گا۔
یاد رہے کہ ملک میں اے پی ای ڈی اے کی جانب سے تجربہ گاہوں کی منظوری کے نظام کو مسلسل وسعت دی جا رہی ہےتاکہ اے پی ای ڈی اے کی منظور شدہ تجربہ گاہوں تک برآمدات کاروں کا با آسانی رسائی حاصل ہو سکے اور زرعی برآمدات کو درپیش دشواریوں کا سد باب کیا جا سکے ۔
نوجوانوں کے امور اور کھیل کود کی وزارت
ایس اے آئی نے پورے ملک میں کھیلوں کے فروغ کی اسکیموں کو نافذ کرنے کے لئے بہترین کارکردگی کے 23 مرکز اور ایس اے آئی کے 67 تربیتی مرکز قائم کئے ہیں : جناب انوراگ ٹھاکر
نئی دلّی ، 22 جولائی/
اہم خصوصیات :
ایس اے آئی کی کھیلوں کو فروغ دینے کے این سی او ای ، ایس ٹی سی ، توسیعی سینٹر وغیرہ سمیت 189 مرکز کام کر رہے ہیں ۔
ان مرکزوں میں کل 9025 کھلاڑیوں کو  تربیت دی جا رہی ہے ۔
کھیلو انڈیا اسکیم کے تحت پورے بھارت سے 2967 کھیلو انڈیا کھلاڑیوں  کا انتخاب کیا گیا ہے ۔
ٹاپس بھارت کے اعلیٰ کھلاڑیوں کو ، ان کے اولمپک اور پیرا اولمپک کھیلوں کے لئے تیاری میں مدد فراہم کرتا ہے ۔
سر دست ، 147 انفرادی کھلاڑیوں اور 2 ہاکی ٹیمیں  ٹاپس کے تحت کور گروپ کے طور پر منتخب کی گئی ہیں ۔
چونکہ کھیل کود ریاست کا موضوع ہے ، کھیلوں کے فروغ کی بنیادی ذمہ داری ، جس میں نو جوان کھلاڑیوں کی نشاندہی اور انہیں قومی اور بین الاقوامی کھیلوں کے لئے تیار کرنا ، ریاستی سرکاروں کی ذمہ داری ہے ۔ البتہ حکومتِ ہند کھیلوں کو فروغ دینے کی اپنی مختلف اسکیموں کے ذریعہ ریاستی سرکاروں اور قومی اسپورٹس فیڈریشنوں کی کوششوں میں تعاون کرتی ہے ۔
نو جوانوں کے امور اور کھیل کود کی وزارت کے تحت خود مختار ادارہ ، اسپورٹس اتھارٹی آف انڈیا  با صلاحیت کھلاڑیوں کی نشاندہی کرنے اور انہیں قومی اور بین الاقوامی مقابلوں کے لئے تیار کرنے کے لئے مندرجہ ذیل اسکیموں کو نافذ کر رہا ہے ۔
- بہترین کار کردگی کے قومی مراکز  ۔
- ایس اے آئی تربیتی مراکز  ۔
- ایس ٹی سی کے توسیعی مراکز ۔
- کھیلوں کی صلاحیت کا قومی مقابلہ  ۔
 اور اکھاڑے شامل ہیں ) ۔
اسی مطابقت سے ایس اے آئی نے 23 این سی او ای اور 67 ایس ٹی سی قائم کئے ہیں ، جن کامقصد مذکورہ اسکیموں کو نافذ کرنا ہے ۔ این سی او ای ، ایس ٹی سی ، توسیعی مراکز سمیت کل 189 سینٹر کام کر رہے ہیں ۔ ان سینٹروں میں کل 9025 کھلاڑیوں کو  تربیت دی جارہی ہے ۔
ٹارگٹ اولمپک پوڈیم اسکیم  کے تحت حکومت ہند ، ملک کے اعلیٰ ترین کھلاڑیوں کو اولمپک اور پیرا اولمپک کھیلوں میں شرکت کے لئے تیاری کراتی ہے ۔ منتخب کھلاڑیوں کو این ایس ڈی ایف فنڈ فراہم کیا جاتا ہے ۔ کور گروپ کے کھلاڑیوں کو 50000 روپئے ماہانہ کا آؤٹ آف پاکٹ  الاؤنس دیا جاتا ہے ۔ سردست ، ملک میں 147 انفرادی کھلاڑی اور 2 ہاکی ٹیمیں  کور گروپ میں شامل ہیں ۔ ان کے علاوہ ، ڈیولپمنٹ گروپ کے تحت اولمپک کی تیاری کے لئے 258 بہترین با صلاحیت کھلاڑیوں کا انتخاب کیا گیا ہے ۔ اس گروپ کے کھلاڑیوں کو 25000 روپئے او پی اے دیا جاتا ہے ۔
سردست ، کھیلو انڈیا اسکیم کے تحت پورے بھارت سے 2967  کھیلو انڈیا کھلاڑیوں کا انتخاب کیا گیا ہے ۔ جنوری ، 2021 ء سے اب تک ٹاپس ، کھیلو انڈیا اور ایس اے آئی اسکیموں کے تحت مندرجہ ذیل کھلاڑیوں کا انتخاب کیا گیا ہے ۔
|
|
ٹاپس کھلاڑی
|
|
کھیلو انڈیا کھلاڑی
|
|
ایس اے آئی اسکیم کھلاڑی
|
|
54
|
|
22
|
|
153
یہ معلومات آج نو جوانوں کے امور اور کھیلوں کے وزیر جناب انوراگ ٹھاکر نے لوک سبھا میں ایک سوال کا تحریری جواب دیتے ہوئے فراہم کیں ۔
۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔ ۔ ۔ ۔ ۔

U.No. 6859
(Visitor Counter : 127
صحت اور خاندانی بہبود کی وزارت
نوول کورونا وائرس  کے بارے میں اضافی ٹریول ایڈوائزری
نئی دلّی، 17 مارچ / کورونا وائرس سے بچنے کے لئے احتیاطی اقدامات کے بارے میں 11 مارچ، 2020 اور 16 مارچ، 2020 کو جاری کردہ ٹریول ایڈوائزری کے سلسلے میں ایک اضافی ایڈوائری جاری کی گئی ہے، جو کہ حسب ذیل ہے:۔
i۔ افغانستان، فلیپائنز، ملیشیا سے بھارت آنے والے مسافروں کی فوری طور پر پابندی عائد کردی گئی ہے۔ ان ممالک سے بھارت کے لئے کوئی بھی پرواز بھارتی وقت کے مطابق 1500 بجے کے بعد پرواز نہیں کرے گی۔ ایئر لائنوں کو چاہئیے کہ وہ ابتدائی روانگی کے مقام سے اس حکم پر عمل در آمد کریں۔
ii۔ یہ ہدایت ایک عارضی قدم ہے اور یہ 31 مارچ، 2020 تک نافذ العمل ہے اور بعد میں اس حکم پر نظر ثانی کی جائے گی۔
۔۔۔۔۔۔
U.1268ٰ
(Visitor Counter : 148
صحت اور خاندانی بہبود کی وزارت
پی ایم جے اے وائی کی سالانہ رپورٹ کی اہم جھلکیاں
نئی دہلی،11؍فروری، صحت اور کنبہ بہبود کے وزیر مملکت جناب اشونی کمار چوبے نے ایک سوال کے تحریری جواب میں آج راجیہ سبھا کو بتایا کہ نیشنل ہیلتھ اتھارٹی کی سالانہ رپورٹ میں اسکیم کی اہم خصوصیات ، ادارہ جاتی ڈھانچہ ، اہم سنگ میل ، حصولیابیاں، مالی کارکردگی اور کھاتوں کا احتساب شامل ہے۔
دعوے سمیت جعل سازی کی سرگرمیوں کے تئیں زیرو ٹولرینس کا طریقہ کار اپنایا گیا ہے۔ اس کے لئے اینٹی فراڈ ڈھانچے کی مجموعی نگرانی اور عمل درآمد کے لئے این ایچ اے میں نیشنل اینٹی فراڈ یونٹ  تشکیل دی گئی ہے۔ ریاستی سطح پر این اے ایف یو کی ریاست کی اینٹی فراڈ اکائیوں  مدد کرہی ہیں۔
پروگرام کے عمل در آمد کے مختلف مراحل میں وقوع پذیر ہونے والی ہر قسم کی جعل سازی سے بچاؤ ، پتہ لگانے اور ان کے انسداد کے لئے مثبت اقدامات کئے گئے ہیں جن کی تفصیلات ضمیمہ میں درج کی گئی ہیں۔
ضمیمہ:
اے بی- پی ایم جے اے وائی کے تحت مختلف قسم کی جعل سازی کی روک تھام، پتہ لگانے اور انسداد کے لئے کئے گئے اقدامات
1-مضبوط پالیسی فریم ورک:
- سرکاری اسپتالوں کے لئے مخصوص جعل سازی سے متاثر ہونے والے تمام پیکج یا اجازت سے پہلے کی لازمی ضرورت، دعووں کے نپٹارے سے قبل تمام متعلقہ دستاویزات مطلوب ہوں گے۔
- ریاست کے اینٹی فراڈ اکائیوں  کی مدد کے لئے نیشنل اینٹی فراڈ یونٹ  تشکیل دئے گئے ہیں۔
2-استفادہ کنندگان کو بااختیار بنانا:
- ہر ایک استفاہ کنندہ کو ای- کارڈ بنانے، اسپتال میں داخل ہونے اور چھٹی کے وقت ہر ایک استفادہ کنندگان کو کمپیوٹر میں بننے والے پیغامات کے ذریعے بااختیار بنایا جاتا ہے۔
- علاج کے بعدبیرونی ٹیلی فون کالوں اور پیغامات کے ذریعے فیڈ بیک حاصل کئے جاتے ہیں۔
3-پینل میں شامل تمام اسپتالوں کی پابندی کے ساتھ نگرانی کی جاتی ہے:
- اسپتالوں میں ضروری سرگرمیوں کے لئے مختلف مرحلوں میں استعمال میں لائے اعداد وشمار کا تجزیہ کیا جاتا ہے اور ان کے نتائج کا ریاستوں کے ساتھ تبادلہ کیا جاتا ہے۔
- اسپتال میں کسی بھی قسم کی غلط کارروائی کی شناخت کے لئے اسپتالوں کے میڈیکل آڈٹ اور مشترکہ میڈیکل آڈٹ کیا جاتا ہے، اس کے لئے ریاستوں میں صلاحیت پیدا کی جاتی ہے۔
4-جعل سازی کی روک تھام کے لئے آئی ٹی میں بہتری:
- مریضوں کے داخلے اور اسپتال سے چھٹی کے وقت بائیو اتھرائزیشن کو لازمی قرار دے دیا گیا ہے۔ تجربے کے طور پر 20 ریاستوں میں یہ کام کیا گیا ہے اور 10 ریاستوں میں اس کا مکمل طور پر نفاذ کیا جارہا ہے۔
- فوری طبی احتساب کے لئے 16 ریاستوں میں تفتیشی ایپ کو فعال بنا یا گیا ہے۔
- استحصال والے 30 پیکجوں کے لئے علاج سے متعلق معیاری رہنما خطوط وضع کئے گئے ہیں۔
5-مصنوعی دانشمندی کا استعمال:
- تجزیہ کرنے والی کمپنیوں کے ساتھ پارٹنر شپ بنائی گئی ہے تاکہ ایسا نظام پیدا ہو جس کا استعمال مشکوک لین دین والے اداروں کی شناخت کرنے کے لئے ایک نظام تیار کیا گیا ہے۔ اس سے ضابطوں ، مصنو عی دانشوری اور سیکھنے کی تکنیک سے گزر نا ہوگا۔
- جامع جعل سازی تجزیہ اور منافع بخش جعل سازی کا پتہ لگانے اور فورسینک حل کے لئے ایک پیمانے طور پر ایس اے ایس کا انتخاب کیا گیا ہے ۔
۔۔۔۔۔۔۔۔۔۔۔۔۔۔۔۔۔۔

U-693
(Visitor Counter : 68
وزارت خزانہ
حکومت ہند اور ایشیائی ترقیاتی بینک نے، اوڈیشہ ہنر مندی ترقیات پروجیکٹ کو تقویت پہنچانے کےلئے 85 ملین امریکی ڈالر کے بقدر کے قرض کے معاہدے پردستخط کئے
نئی دہلی 02 دسمبر۔حکومت ہند اور ایشیائی ترقیاتی بینک نے اوڈیشہ میں معیشت حیوانات کے نظام کو بہتر بنانے کی ہنر مندی کی اصلاح اور ایک جدید ترین ہنر مندی ترقیات مرکز کے قیام کے لئے 3دسمبر 2018 کو 85 ملین امریکی ڈالر کے بقدر کے قرض کے معاہدے پردستخط کئے ہیں ۔
اوڈیشہ ہنر مندی ترقیاتی پروجیکٹ پر ایڈیشنل سکریٹری  محکمہ اقتصادیات ، وزارت خزانہ جناب سمیر کمار کھرے نے دستخط کئے ہیں۔ایڈیشنل سکریٹری موصوف نے یہ دستخط حکومت ہند کی جانب سے کئے ہیں۔دوسری جانب سے اے ڈی بی کے کنٹری ڈائریکٹر یعنی انڈیا ریزیڈینٹ مشن میں موجود جناب کینی چی یوکو یاما نے اے ڈی بی کی جانب سے دستخط کئے ہیں جنا ب کھرے نے اس موقع پر اظہار خیال کرتے ہوئے کہا کہ یہ پروجیکٹ ریاست کے ٹی وی ای ٹی پروگراموں کی کوالٹی میں اضافہ کرے گا اور انہیں صنعت اور مطالبے سے ہم آہنگ کرے گا اوردرکار تازہ ترین پیشہ ورانہ فوری ہنر مندی تربیت فراہم کرے گا اور اس تربیت کو بین الاقوامی معیارات کے مطابق بنائے گا۔ یہ بھارت بھر میں ابھرتےہوئے شعبوں میں روز گار کی ضروریات کی تکمیل کے لئے کی جانے والی کوششوں میں بھی اپنا تعاون کرے گا۔
یہ پروجیکٹ سنگا پور کے انسٹی ٹیوٹ آف ٹیکنیکل ایجوکیشن خدمات  کے ساتھ بھی رابطہ قائم کرے گا تاکہ اوڈیشہ اسکل ڈیولپمنٹ اتھارٹی کو اوڈیشہ کی کام کاج کے عمر کی آبادی کے افراد کو تربیتی پروگراموں سے روشناس کراسکے اوراس کے لئے ڈبلیو ایس سی کا آغاز کیا جائے ، جو بین الاقوامی پیمانے پرتسلیم شدہ ہے۔
یہ پروجیکٹ ایک لاکھ 50 ہزارسے زائد افراد کو ترجیحاتی شعبوں میں ہنر مندی کو جلا بخشنے میں مدد دے گا ۔اس کے تحت مینو فیکچرنگ ، تعمیراتی اوررسمی روزگار کے لئے خدمات کی فراہمی بھی شامل ہے اور اس کے تحت ڈبلیو ایس سی 13 ہزار کل وقتی طلبا کے لئے 8 ہزار تربیتی کورس مرتب کرے گا۔5000 اساتذہ اور ایک ہزار رابطہ کاروں کے لئے تربیت کی سہولت فراہم کی جائے گی ۔ یہ اوڈیشہ میں مجموعی معیشت حیوانات کے نظام کے سلسلے میں ہنر مندی بھی فراہم کرے گا اور صنعت کار ی ، بالیدگی مرکز کے ذریعہ ہنر مندی صلاحیت فراہم کرے گااور مربوط خدمات بھی فراہم کرے گا ۔اس سلسلے میں ایک کرئیر کونسلنگ اور پلیسمنٹ مرکز ایک نصابی ڈیزائن اورترقیات مرکز اور تعلیم وٹکنالوجی کے استعمال کا مرکز بھی قائم کیا جائے گا۔ڈبلیو ایس سی کے یہ تمام اہم امور سرکاری آئی ٹی آئی اداروں کے نیٹ ورک کو تقویت فراہم کریں گے اورپالی ٹیکنک اداروں ، انجنئرنگ کالجو ںاوردیگر نجی ہنرمندی مراکز کی ہنر مندیوں اورصلاحیتوں میں اضافہ کریں گے۔
اے ڈی بی حکومت جاپان کی جانب سے سرمایہ فراہمی کے تحت ناداری کے خاتمے کے لئے جاپان فنڈ سے دو ملین امریکی ڈالر کے بقدر کی تکنیکی امداد بھی حاصل کرے گا، جو اس پروجیکٹ کے تحت جاری ترقیاتی سرگرمیوں کی صلاحیت کو تقویت پہنچائے گی۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-6030
(Visitor Counter : 47
وزیراعظم کا دفتر
وزیراعظم 20 اور 21 نومبر کو لکھنؤ پولیس ہیڈ کوارٹر میں 56 ویں ڈی جی پی کانفرنس میں شرکت کریں گے
وزیراعظم جناب نریندر مودی 20 اور 21 نومبر کو لکھنؤ پولیس ہیڈ کوارٹر میں پولیس ڈائریکٹر جنرل صاحبان اور پولیس کے انسپکٹر جنرل صاحبان کی 56 ویں کانفرنس میں شرکت کریں گے۔
یہ دو روزہ کانفرنس ہائی برڈ طریقے سے منعقد ہوگی۔ ریاستوں/ مرکز کے زیر انتظام علاقوں کے ڈی جی پی اور مرکزی مسلح فورسیز اور مرکزی پولیس تنظیموں کے سربراہان لکھنؤ میں فزیکل طریقے سے ہونے والی اس کانفرنس میں شرکت کریں گے جبکہ آئی بی /ایس آئی بی ہیڈ کوارٹروں میں 37 مختلف جگہوں سے مدعوین ورچوئل طور پر اس میں شریک ہوں گے۔اس کانفرنس میں سائبر جرائم، اعداد وشمار کا نظم ونسق انسداد دہشت گردی چیلنجوں، بائیں بازؤ کی انتہا پسندی، منشیات کی ناجائز تجارت میں ابھرتے ہوئے رجحانات، جیل اصلاحات سمیت بہت سے امور پر تبادلہ خیال کیاجائے گا۔
وزیراعظم جناب نریندر مودی نے سال 2014 سے ڈی جی پی کانفرنس میں دلچسپی لینا شروع کی تھی،جبکہ اس سے قبل و ہ صرف علامتی طور پر شامل ہوئے تھے ۔ کانفرنس کے سبھی اجلاسوں میں شرکت کرنے کو اہمیت دیتے ہیں اور اس کھلے غیر رسمی تبادلہ خیال کی حوصلہ افزائی کرتے ہیں، جو ملک کو متاثر کرنے والے سیکیوریٹی سے متعلق داخلی امور پرپولیس کے اعلی افسران کو وزیراعظم نریندر مودی سے براہ راست بات چیت کا ایک موقع فراہم کرتا ہے۔
وزیراعظم کے نظریہ کے مطابق سال 2014 سے سالانہ کانفرنسیں جو نئی دہلی میں منعقد ہوا کرتی تھیں،2020 کو چھوڑ کر، جبکہ کانفرنس ورچوئلی طور پر منعقد کی گئی، دہلی سے باہر منعقد کی گئیں،۔ یہ کانفرنس 2014 میں گوہاٹی میں ، 2015 رن آف کچھ دھوردو ، 2016 میں حیدرآباد نیشنل پولیس اکیڈیمی، 2017 میں ٹیکن پور پی ایس ایف اکیڈیمی ،2018 میں کیوڑیہ اور 2019 میں پونے آئی آئی ایس ای آر میں منعقد کی گئی تھیں ۔